stanford-oval/wikipedia huggingface dataset:
Tomi Sykkö

| Tomi Sykkö> Henkilötiedot |
| --- | --- |
Syntynyt: 21. tammikuuta 1983 (ikä 41) Turku, Suomi
Kansalaisuus:   Suomi
Jääkiekkoilija
Lempinimi:  Zygi
Pelipaikka:  hyökkääjä
Maila:  vasen
Pituus:  179 cm
Paino:  90 kg
Seura
Seura:  Ours de Villard de Lans
Sarja:  LMagnus
Pelaajaura
Pääsarjaura:  2002–
Aik. seurat:  Kokkolan Hermes (Mestis)   TuTo (Mestis)   TPS (SM-liiga)   JYP (SM-liiga)   Ours de Villard-de-Lans (LMagnus)
Tomi Sykkö (s. 21. tammikuuta 1983 Turku) on suomalainen jääkiekkoilija. Pelipaikaltaan hän on laitahyökkääjä.
TPS-kasvatti Sykkö lähti 19-vuotiaana kasvattajaseurastaan Mestiksessä pelaavaan Kokkolan Hermekseen, jossa hänelle kuitenkin kertyi hyvin vähän peliaikaa ja ei lainkaan tehoja. Sykkö on sen jälkeen edustanut TuToa ja TPS:ää. Kaudella 2007–2008 hän allekirjoitti kahden vuoden sopimuksen JYPin kanssa. Se purettiin syksyllä 2008.
JYPistä Sykkö siirtyi Ranskan pääsarjan Ours de Villard-de-Lansiin. Ranskassa Sykkö pelasi kaksi kautta ja palasi sitten kotimaahansa. Kauden 2010–2011 hän pelasi II divisioonassa Kiekkohaissa ja TuKVissa.
Sykkö on esiintynyt myös juniorien maajoukkueessa.
Sykkö toimii nykyään Länsirannikon 2-divisioonan sarjatasolla TuKV:n apuvalmentajana.
Tsatsiki, mutsi ja poliisi

| Tsatsiki, mutsi ja poliisi> Tsatsiki, morsan och polisen |
| --- | --- |

Ohjaaja:  Ella Lemhagen
Käsikirjoittaja:   Moni Nilsson-Brännström  Ulf Stark 
Tuottaja:  Anne Ingvar
Kuvaaja:  Anders Bohman
Leikkaaja:  Bernhard Winkler
Tuotantosuunnittelija:  Jack van Domburg
Pukusuunnittelija:  Moa Li Lemhagen Schalin
Pääosat:   Samuel Haus  Alexandra Rapaport  Jacob Ericksson 
Valmistustiedot
Valmistusmaa:  Ruotsi, Tanska, Norja, Islanti
Tuotantoyhtiö:  Felicia Film Film i Väst Norsk Film Per Holst Filmproduktion Danmarks Radio Ríkisútvarpið Viasat Film
Ensi-ilta:  1999
Kesto:  94 min
Alkuperäiskieli:  ruotsi
Seuraaja:  Tsatsiki 2 – ikuisesti ystäviä
Aiheesta muualla
IMDb 
Elonet
AllMovie
Svensk Filmdatabas
Infobox OKNimi-testi OK: 
Tsatsiki, mutsi ja poliisi (Tsatsiki, morsan och polisen) on vuonna 1999 ensi-iltansa saanut Ella Lemhagenin ohjaama elokuva. Käsikirjoituksen siihen teki lastenkirjailija Ulf Stark.
Juoni

Pikku Tsatsiki, ruotsalaisen yksinhuoltajaäidin poika, ei ole koskaan nähnyt kreikkalaista kalastajaisäänsä. Hänen kotinsa ylimääräistä huonetta vuokraa mukava moottoripyöräpoliisi, jonka Tsatsiki arvelisi sopivan äidilleen paremmin kuin äidin bändin basistin, jonka kanssa äiti seurustelee. Tsatsiki lähtee äitinsä kanssa lomalle samalle Kreikan saarelle, jossa Tsatsiki sai alkunsa kymmenisen vuotta aiemmin.
Vuonna 2001 elokuva sai jatko-osan Tsatsiki 2 – ikuisesti ystäviä.
Tove Lindbo Larsen

| Tove Lindbo Larsen> Tanskan kirkkoministeri |
| --- | --- |
 Anker Jørgensenin IV ja V hallitus 20. tammikuuta 1981 – 10. syyskuuta 1982  
Edeltäjä:  Jørgen Peder Hansen
Seuraaja:  Elsebeth Kock-Petersen
Tanskan Grönlanti-ministeri
 Anker Jørgensenin IV ja V hallitus 20. tammikuuta 1981 – 10. syyskuuta 1982  
Edeltäjä:  Jørgen Peder Hansen
Seuraaja:  Tom Høyem
Kansankäräjäedustaja
 1988–1998 1977–1987 1971–1973  
Henkilötiedot
Koko nimi:  Tove Kirsten Lindbo Larsen
Syntynyt: 25. joulukuuta 1928 Kööpenhamina, Tanska
Kuollut: 29. syyskuuta 2018 (89 vuotta)
Tiedot
Puolue:  Sosiaalidemokraatit
Tove Kirsten Lindbo Larsen (25. joulukuuta 1928 Kööpenhamina – 29. syyskuuta 2018) oli tanskalainen sosiaalidemokraattinen poliitikko. Hän istui kansankäräjillä vuosina 1971–1973, 1977–1987 ja 1988–1998 sekä toimi Tanskan kirkko- ja Grönlanti-ministerinä 1981–1982.
Aiheesta muualla

Tove Lindbo Larsen Tanskan kansankäräjien verkkosivuilla (tanskaksi)
Tomasz Wróblewski

| Tomasz Wróblewski |
| --- | --- |
 Tomasz Wróblewski, 2009
Henkilötiedot
Syntynyt: 2. kesäkuuta 1980 (ikä 44) Varsova, Puola
Ammatti:  kitaristi, laulunkirjoittaja
Muusikko
Taiteilijanimi:  Orion
Aktiivisena:  1997–
Tyylilajit:  blackened death metal, heavy metal, hard rock, sinfoninen black metal
Soittimet:  kitara, bassokitara
Yhtyeet:  Behemoth, Vesania, Black River
Levy-yhtiöt:  Regain Records, Mystic Production, Napalm Records, Empire Records, Nuclear Blast
 Nimikirjoitus
  [ Muokkaa Wikidatassa ] [ ohje ]  
Tomasz Wróblewski (s. 2. kesäkuuta 1980, Varsova, Puola) on puolalainen death metal -muusikko ja lauluntekijä, joka toimii Behemothin ja Black Riverin basistina. Hän on myös Vesanian laulaja-kitaristi, ja on tehnyt yhteistyötä Neolithicin kanssa sekä toiminut Machine Headin kiertuemuusikkona.
Diskografia

Behemoth
Demigod (2004,  Regain Records)
Slaves Shall Serve (2005,  Regain Records)
Demonica (2006,  Regain Records)
The Apostasy (2007,  Regain Records)
At the Arena ov Aion – Live Apostasy (2008,  Regain Records)
Ezkaton (2008,  Regain Records)
Evangelion (2009,  Nuclear Blast)
Black River
Black River (2008,  Mystic Production)
Black'n'Roll (2009,  Mystic Production)
Trash (2010,  Mystic Production)
Neolithic
My Beautiful Enemy (2003,  Mystic Production)
Team 666 (2004,  Empire Records)
Vesania
Reh (1998,  demo, omakustanne)
Promo 1999 (1999,  demo, omakustanne)
Wrath ov the Gods / Moonastray (2002,  Black Altar -split, Odium Records)
Firefrost Arcanum (2003,  Empire Records)
God the Lux (2005,  Napalm Records)
Distractive Killusions (2007,  Napalm Records)
Rage of Reason (2008,  single, Empire Records)
Videografia

Behemoth
Crush.Fukk.Create: Requiem for Generation Armageddon (2004,  DVD, Regain Records)
Evangelia Heretika (2010,  DVD, Nuclear Blast, Metal Blade Records)
Vierailut
Closterkeller — Act III (2003,  DVD, Metal Mind Records)
Vader — ...And Blood Was Shed in Warsaw (2007,  DVD, Metal Mind Records)
Aiheesta muualla

Wikimedia Commonsissa on kuvia tai muita tiedostoja aiheesta .
Orionin profiili Behemothin virallisilla kotisivuilla (Arkistoitu – Internet Archive)
Orionin profiili Vesanian virallisilla kotisivuilla (Arkistoitu – Internet Archive)
Tomasz Wróblewski Encyclopaedia Metallumissa (englanniksi)
Neolithic
| Maciej Taff • Kay • Art • Orion • DarayNick Wolverine • Mirosław Szymańczak • Krayan • Michał Sarnowski • Tomasz Włodarski • Janusz Jastrzębowski • Rekin • Robert Bielak • Michał Stefaniak • Włodek Tyll |
| --- | --- |
Studioalbumit:  For Destroy the Lament • My Beautiful Enemy
EP:t:  Neolithic • Team 666
Demot:  Terpsychora • The Personal Fragment of Life
Katso myös:  Vesania • Black River • Blindead • Rootwater • Behemoth
Vesania
| Orion • Valeo • Heinrich • Daray • SiegmarAnnahvah • Hatrah • Seth  |
| --- | --- |
Studioalbumit:  Firefrost Arcanum • God the Lux • Distractive Killusions • Deus Ex machina
Split-albumit:  Wrath ov the Gods / Moonastray
Singlet:  Rage of Reason
Demot ja promot:  Reh • CD Promo 1999
Katso myös:  Behemoth • Vader • Rootwater • UnSun • Black River
Thiago Neves

| Mitalit | Mitalit | Mitalit |  |
| --- | --- | --- | --- |
|  Thiago Neves vuonna 2010  |  Thiago Neves vuonna 2010  |  Thiago Neves vuonna 2010  |  |
Maa:   Brasilia
Miesten jalkapallo
|  Olympialaiset  |  Olympialaiset  |  Olympialaiset  |  |
|  Pronssia | Peking 2008 | jalkapallo |  |
Thiago Neves Augusto (s. 27. helmikuuta 1985 Curitiba, Brasilia) on brasilialainen jalkapalloilija, joka edustaa saudiarabialaista Al-Hilalia numerolla seitsemän. Hän on pelipaikaltaan hyökkäävä keskikenttäpelaaja. Brasilian jalkapallomaajoukkueessa Neves on pelannut seitsemän ottelua vuosina 2008-2012 ja oli mukana voittamassa maalleen olympiapronssia Pekingissä 2008. Neves on 180 senttimetriä pitkä.
Ura

Thiago Nevesin kasvattajaseura on Paraná Clube, josta hän siirtyi vuonna 2006 lainalle J. Leaguen Vegalta Sendaihin ja seuraavana vuonna lainalle Campeonato Brasileiro Série A:n Fluminenseen. Hyvän Fluminense-jakson jälkeen hän siirtyikin pysyvällä sopimuksella joukkueeseen vuonna 2008. Neves ei pelannut vuottakaan Fluminensessä, ennen kuin hän siirtyi Eurooppaan, saksalaiseen Hamburger SV:hen korvaamaan seurasta pois siirtyneen Rafael van der Vaartin. Mutta vasta puolen vuoden päästä, tammikuussa 2009, hän siirtyikin yllättäen saudiarabialaiseen Al-Hilaliin seitsemän miljoonan euron siirtosummalla. Vuonna 2011 edessä oli paluu kotimaahan, nyt lainasopimuksella Série A:n Flamengoon. Vuonna 2012 Neves palasi maailmankiertueeltaan takaisin Fluminenseen, mutta heinäkuussa 2013 hän palasi takaisin Saudi-Arabiaan ja Al-Hilaliin vuoteen 2017 asti kestävällä sopimuksella. Brasilian jalkapallomaajoukkueessa Neves debytoi vuonna 2008 ja samana vuonna hän voitti olympiapronssia Pekingissä tehden siellä seitsemässä pelissä kolme maalia. Neves on pelannut vuosina 2008-2012 A-maajoukkueessa seitsemän ottelua tekemättä maalia.
Käännös suomeksi
Tonkijat

| Tonkijat |
| --- | --- |
 Pronssitonkija (Satanoperca jurupari)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Huulikalamaiset Labroidei
Heimo::  Kirjoahvenet Cichlidae
Alaheimo::  Tonkijat Geophaginae  Haseman, 1911
Suvut
 Acarichthys  Apistogramma  Apistogrammoides  Biotodoma  Biotoecus  Crenicara  Dicrossus  Geophagus  Gymnogeophagus  Mazarunia  Microgeophagus  Satanoperca  Taeniacara 
Katso myös
   Tonkijat Wikispeciesissä   Tonkijat Commonsissa 
Infobox OKNimi-testi OK: 
Tonkijat (Geophaginae) on kirjoahventen (Cichlidae) heimoon kuuluva alaheimo. Siihen kuuluu 13 sukua. Tonkijoita tavataan pääosin Etelä-Amerikassa. Tonkijat ovat melko suosittuja akvaariokaloja.
Toivo Härkönen

Toivo Johannes Härkönen (9. syyskuuta 1917 Mikkeli – 9. marraskuuta 2002 Mikkeli) oli suomalainen insinööri ja yritysjohtaja, joka sai teollisuusneuvoksen arvonimen.
Henkilöhistoria

Härkösen vanhemmat olivat kivityömies Juho Härkönen ja Mari Kustaava Utriainen ja puoliso vuodesta 1943 Aune Maria Tuovinen. Härkönen tuli ylioppilaaksi Mikkelin lyseosta 1935 ja valmistui diplomi-insinööriksi Teknillisen korkeakoulun rakennusinsinööriosastolta 1943. Hän osallistui pioneerina sekä talvisotaan että jatkosotaan. Vuonna 1945 Härkönen tuli rautatiehallituksen palvelukseen ratainsinööriksi, 1946–1953 hän oli Imatran Voiman työpäällikkö ensin Imatrankosken voimalaitoksella ja sitten Petäjäskosken voimalaitoksella. Silta ja Satama -yhtiön työpäällikkö Härkönen oli 1953–1958 ja sitten perustamansa  Sillanrakennus-yhtiön toimitusjohtaja vuodesta 1958.
Vuonna 1961 Härkönen siirtyi Rautaruukin Raahen rautatehtaan rakennuspäälliköksi. Tehtaan ensimmäinen johtaja hänestä tuli rakennustöiden valmistuttua 1964 ja johtokunnan jäsen seuraavana vuonna. Vuonna 1976 Härkönen nimitettiin Rautaruukin varatoimitusjohtajaksi, yhtiön pääkonttorin siirto Helsingistä Ouluun oli hänen vastuullaan 1981. Eläkkeelle Härkönen jäi 1982, teollisuusneuvoksen arvonimen hän oli saanut vuonna 1973. Sotilasarvoltaan Härkönen oli reservin majuri (1967).
Julkaisuja

Rautatehdas Raaheen: muistelmia vuosilta 1961–67, 1984
Sotavuodet etulinjalla: päiväkirja Kannakselta 1939–1944, 1985
Jalkaväkirykmentti 43 jatkosodassa, 1992
Thiant

| Thiant |
| --- | --- |
 Thiant joulukuussa 2010
 vaakuna
 Thiant
 Koordinaatit: 50°18′23″N, 3°26′57″E 
Valtio:  Ranska
Alue:  Hauts-de-France
Departementti:  Nord
Arrondissementti:  Valenciennes
Pinta-ala:  
 – Kokonaispinta-ala:  8,4 km²
Väkiluku (2020):  3 000 
 – Väestötiheys:  357 as./km²
Kunnan numero:  59589
 
 Kunnan kotisivut 
Infobox OKVirheellinen NIMI-arvo: 
Thiant on kunta Pohjois-Ranskassa Nordin departementissa Hauts-de-Francen alueella. Se sijaitsee Escautjoen ja siihen laskevan sivujoen Écaillonin haarassa, noin yhdeksän kilometriä Valenciennesin kaupungista lounaaseen.
1800-luvulla Thiant alkoi teollistua. Alueella on useita panimoita sekä sokeri-, fosfaattitehdas. Vuonna 1859 kaupunkiin perustettiin pulttitehdas Boulonnerie de Thiant, jossa valmistettiin osia kasvavien rautatie- ja sähköistysyritysten tarpeisiin. Vuonna 1914 tehdas oli yksi Ranskan suurimmista, ja siellä oli 600 työntekijää. Ensimmäisen maailmansodan aikana kaupunki toimi saksalaisten tukikohtana. Vuonna 1918 väestö evakuoitiin ja kaupunki tuhoutui Thiantin taisteluissa. Myös kirkko tuhoutui ja se rakennettiin uudelleen sodan jälkeen.
Saksalaiset ryöstivät ja osittain myös tuhosivat Boulonnerie de Thiantin tehtaan ensimmäisessä maailmansodassa. Tehdas päätettiin elvyttää, ja se rakennettiin uudelleen vuonna 1921. Toinen maailmansota kuitenkin keskeytti tuotannon. Sodan jälkeisen jälleenrakennuskauden aikana tehtaalla oli runsaasti tilauksia, mutta betonirakentamisen ja autoistumisen lisääntyessä tehtaan tuotteiden kysyntä hiipui, kunnes se ei enää kannattanut.
Aiheesta muualla

Kuvia tai muita tiedostoja aiheesta Thiant Wikimedia Commonsissa
Tiger Shroff

| Tiger Shroff |
| --- | --- |
 Tiger Shroff vuonna 2019.
Henkilötiedot
Koko nimi:  Jai Hemant Shroff
Syntynyt: 2. maaliskuuta 1990 (ikä 34) Bombay, Maharashtra, Intia
Ammatti:  näyttelijä
Näyttelijä
Aktiivisena:  2014–
Aiheesta muualla
IMDb 
AllMovie
Jai Hemant ”Tiger” Shroff (s. 2. maaliskuuta 1990 Bombay, Maharashtra, Intia) on intialainen näyttelijä ja kamppailulajien taitaja. Hänet tunnetaan työstään hindinkielisissä elokuvissa. Hän on näyttelijä Jackie Shroffin ja tuottaja Ayesha Duttin poika. Shroff teki elokuvadebyyttinsä romanttisessa toimintaelokuvassa Heropanti vuonna 2014. Hänet tunnetaan parhaiten menestyneestä Baaghi-toimintaelokuvasarjasta sekä menestyneistä toimintaelokuvista Heropanti (2014) ja War (2019).
Filmografia

| Vuosi | Elokuva | Rooli | Muuta |
| --- | --- | --- | --- |
| 2014 | Heropanti | Bablesh ”Bablu” Singh |  |
| 2016 | Baaghi | Ranveer ”Ronny” Pratap Singh |  |
| 2016 | A Flying Jatt | Aman Dhillon |  |
| 2017 | Munna Michael | Manav ”Munna” Roy |  |
| 2018 | Welcome to New York | Itsenään | Cameoesiintyminen |
| 2018 | Baaghi 2 | Ranveer ”Ronny” Pratap Singh |  |
| 2019 | Student of the Year 2 | Rohan Sachdev |  |
| 2019 | War | Khalid Rahmani, Saurabh Patil |  |
| 2020 | Baaghi 3 | Ranveer ”Ronny” Chaturvedi |  |
| 2022 | Heropanti 2 | Babloo Ranawat |  |
| 2023 | Ganapath | Ganapath, Dalini |  |
Palkinnot

| Vuosi | Palkinto | Kategoria | Elokuva | Tulos |
| --- | --- | --- | --- | --- |
| 2014 | Stardust Awards | Huomisen miessupertähti | Heropanti | Voitto |
| 2014 | BIG Star Entertainment Awards | Viihdyttävin miesnäyttelijä | Heropanti | Voitto |
| 2014 | Star Guild Awards | Paras miestulokas | Heropanti | Voitto |
| 2015 | International Indian Film Academy Awards | Vuoden miestähtidebyytti | Heropanti | Voitto |
| 2015 | Screen Awards | Lupaavin miestulokas | Heropanti | Voitto |
Aiheesta muualla

Wikimedia Commonsissa on kuvia tai muita tiedostoja aiheesta .
Tiger Shroff Internet Movie Databasessa. (englanniksi)
Tiger Shroff Allmoviessa (englanniksi)
Tunnan och Moroten

| Tunnan och Moroten> Tiedot |
| --- | --- |
Toiminnassa:  1994–2009
Tyylilaji:  elektroninen musiikki, pop-musiikki
Kotipaikka:  Ruotsi
Jäsenet:  Tunnan   Moroten   Tompa   Haschpipan   Hatten  
Infobox OKNimi-testi OK: 
Tunnan och Moroten (Roskis ja Porkkana) on ruotsalainen niin sanottu könsrock-yhtye. He ovat julkaisseet useita albumeja ja yhtye on 1990-luvun lopulta lähtien ollut melko tunnettu Internet-ilmiö Ruotsissa.
Diskografia

2000 – Bajs i bastun
2002 – Bus, bira och bajs recept
2004 – Röv rövarna
2007 – 100% homo
2008 – Still Going Brown
2008 – Kings of Poop
2008 – Den stora korven
2009 – Porr party
2010 – Rave i Runkbåset
2011 – Radio Rövhålet
2011 – Mongo Metal
2011 – Satanic Gay Party
2011 – German Gay Gamers
2014 – Bajsmannen EP
2015 – Kloak Semester EP
2017 – Den Bruna Drogen EP
2017 – Det Bruna Guldet EP
2018 – Jesus Favoriter EP
2018 – Runk N' Roll EP
2019 – Möngo Mutants
Aiheesta muualla

Viralliset kotisivut (Arkistoitu – Internet Archive)
Tunnan och Moroten MySpacessa
Snooker

Snooker-pelaaja
Snooker on yksi biljardin muodoista. Pelissä yritetään keppiä käyttäen lyödä valkoisella pallolla muita palloja (15 punaista ja kuusi muunväristä: keltainen, vihreä, ruskea, sininen, vaaleanpunainen ja musta) pöydän kulmissa ja pitkien sivujen keskellä oleviin pusseihin. Myös kymmenen ja kuuden punaisen pallon käyttö on mahdollista. Pisteitä pelissä jaetaan pussitetuista palloista, joista kullakin on oma pistearvo pallon väristä riippuen. Erän voittaa enemmän pisteitä kerännyt pelaaja. Snooker-ottelu koostuu ennalta sovitusta määrästä eriä.
Peli on erityisen suosittu useissa englanninkielisissä maissa (Iso-Britannia, Irlanti, Kanada, Australia). Lisäksi viime aikona peli on lisännyt suosiotaan useissa Kaakkois-Aasian maissa, kuten Thaimaassa, Hongkongissa ja Kiinassa.[lähde? ]
Suomessa snooker ei ole aiemmin ollut yhtä suosittua kuin muut biljardin muodot, mutta Eurosport-kanavan tehtyä peliä tunnetuksi se on vähitellen kasvattanut suosiotaan. Ammattilaisten turnauspelejä selostetaan Eurosportilla suomeksi, ja pääasiassa selostajina toimivat Aki Kauppinen ja Ville Pasanen. Lajin kasvua kuitenkin rajoittaa snooker-pöytien vähäinen määrä suomalaisilla biljardisaleilla.[lähde? ]
Historiaa > Lajin synty

Snooker eriytyi omaksi pelikseen biljardista 1800-luvun loppupuolella. Yleisimmän tarinan mukaan pelin kehittivät brittiläiset upseerit, jotka palvelivat Intiassa. Intiasta peli tuotiin emämaahan 1880-luvun loppupuolella. Tarkkaa ja varmaa tietoa ei ole, mutta yleisesti snookerin katsotaan syntyneen vuonna 1875 eversti Sir Neville Chamberlainin kehittelemänä. Lajin nimen sanotaan tulleen kadettikoulun ensimmäisen vuoden kokelaista, joita kutsuttiin snookereiksi. Lajin ensimmäiset viralliset säännöt kirjoitettiin Ootacamundissa vuonna 1882. Vaikka peli yleistyi Britteinsaarilla ja muualla maailmassa armeijan liikkuessa, biljardin tuolloinen kattojärjestö The Billiards Association hyväksyi lajin vasta vuonna 1900. Lajin ensimmäiset mestaruuskilpailut järjestettiin vuonna 1916.[lähde? ]
Historiaa > Ammattilaistuminen

Myöhemmin 1930-luvun aikana lajia teki maailmalla tunnetummaksi Joe Davis, joka muun muassa järjesti ensimmäiset ammattilaisten maailmanmestaruuskilpailut, jotka hän itse voitti 15 kertaa. Ensimmäinen maailmanmestaruusvuosi oli 1927 .
Historiaa > Moderni snooker

Nykyinen ranking-pistejärjestelmä otettiin ensimmäisen kerran käyttöön vuonna 1976, jolloin hallitseva maailmanmestari Ray Dracula Reardon oli sijoitettu ykköspelaajaksi . Reardon oli 1970-luvun menestynein pelaaja ja voitti maailmanmestaruuden yhteensä kuusi kertaa. Tätä seuranneilla kahdella vuosikymmenellä hallitsi myös yksi pelaaja voittaen huomattavan suuren osan maailmanmestaruuksista ja muista turnauksista, koska 1980-luvulla englantilainen Steve Davis saavutti kuusi maailmanmestaruutta. Tämän lisäksi hän on urallaan saavuttanut 28 ammattilaisten pääkiertueen turnausvoittoa. 1990-luvulla Davisin jälkeen lajia dominoi selkeästi skotlantilainen Stephen Hendry, joka voitti seitsemän kertaa maailmanmestaruuden sekä on urallaan voittanut yhteensä 35 kertaa pääkiertueen turnauksen. Hendry on toistaiseksi kaikkien aikojen menestynein pelaaja. 2000-luvulla nousi esiin kolme uudemman sukupolven lahjakasta haastajaa Ronnie O'Sullivan, John Higgins sekä Mark Williams, jotka voittivat tällä vuosikymmenellä yhteensä 7 kertaa maailmanmestaruuden  . Suomesta on vain yksi pelaaja, Robin Hull, päässyt pelaamaan ammattilaisten pääkiertueella.[lähde? ]
Vuonna 2010 lajin kattojärjestön World Snooker Associationin johtoon nimettiin Barry Hearn, joka on aktiivisesti ottanut tehtäväkseen kehittää lajia yleisöystävällisempään suuntaan ja pyrkii laajentamaan snookerin suosiota maailmanlaajuisesti .
Pelin kulku

Snookeria pelataan suorakaiteen muotoisella, veralla päällystetyllä pöydällä, jonka sisämitat ovat 6 × 12 jalkaa (noin 1,83 m × 3,66 m). Pöydässä on kuusi pussia, yksi kussakin kulmassa ja kaksi pöydän pitkien sivujen keskellä. Pöydälle asetetaan 15 punaista palloa ja kuusi värillistä palloa kukin erikseen määrättyyn paikkaansa.[lähde? ]
Punaisia palloja ja väripalloja pussitetaan vuorotellen (punainen pussitetaan ensimmäisenä), kunnes punaisia palloja ei ole enää jäljellä, jolloin väripallot pussitetaan arvojärjestyksessä pienimmästä suurimpaan. Pussitettuaan väripallon pelaajan tulee jälleen osua punaiseen palloon seuraavalla lyönnillään. Kun punaiset pallot ovat kaikki pussitettuna, pelaaja saa ensin pussittaa haluamansa väripallon ja sitten osuttava pöydän matala-arvoisimpaan palloon. Pelaajan lyöntivuoro päättyy kun hän ei pussita palloa tai tekee virheen. Pelaajan yhden lyöntivuoron aikana saamasta pistemäärästä käytetään nimitystä breikki (engl. break). Jos pelaaja pussittaa samalla lyöntivuorolla kaikki 15 punaista palloa, jokaisen punaisen jälkeen mustan pallon ja lopuksi kaikki väripallot, on kyseessä arvostettu 147 pisteen maksimibreikki.
Pallojen pistearvot:
Punainen: 1
Keltainen: 2
Vihreä: 3
Ruskea: 4
Sininen: 5
Vaaleanpunainen: 6
Musta: 7
Ammattilaisturnaukset > Main tour

Ammattilaiskausi alkaa vuosittain syksyisin ja päättyy seuraavan vuoden keväällä maailmanmestaruusturnaukseen. Kausi koostuu ranking- ja kutsuturnauksista. Maailmanlistan 16 ensimmäisellä pelaajalla on automaattisesti osallistumisoikeus ranking-turnauksiin. Joissakin turnauksissa ensimmäiset 32 pelaajaa saavat paikat turnauksessa. Loput pelaajat turnauksiin valitaan karsintaturnauksen kautta. Ammattilaiskiertueen järjestämisestä vastaa World Snooker Association, jonka hallinnossa toimii muun muassa veteraanipelaaja Steve Davis.[lähde? ]
Perinteisesti ammattilaiskauden on aloittanut World Open (pitkään nimellä Grand Prix)-turnaus. Viime vuosina aloitus on kuitenkin siirtynyt Kiinaan, jossa snooker on kasvattanut suosiotaan 2000-luvulla. Avausturnaus järjestetään Shanghaissa ja kulkee nimellä Shanghai Masters. Loppuvuodesta pelataan perinteinen syyskauden lopettava, kauden toiseksi arvostetuin turnaus UK Championship. Muita kauden aikana pelattavia ranking-turnauksia ovat viime vuosina olleet Welsh Open, China Open sekä kauden arvostetuin turnaus, maailmanmestaruusturnaus World Championship.[lähde? ]
Kutsuturnauksista arvostetuin on The Masters-turnaus, jonka palkintosumma on toiseksi suurin heti maailmanmestaruusturnauksen jälkeen. Toinen kutsuturnaus, johon huippupelaajat osallistuivat pitkään vuosittain, oli ainutlaatuinen Pot Black Cup. Sille tyypillisiä ovat erittäin nopeat ottelut, koska ottelun voittoon tarvitaan vain yksi erä. Ammattilaiset ottavat osaa myös moniin ammattilaisten pääkiertueelle kuulumattomiin turnauksiin, kuten Premier League, jossa lyöntivuoroissa on aikaraja. WBPSA:n uusi puheenjohtaja Barry Hearn on myös kehitellyt uusia turnausmuotoja  ja pyrkii viemään lajia useampiin maihin .
Useiden turnauksien nimissä on myös sponsorin nimi mukana. Turnaukset pelataan pääsääntöisesti Cup-menetelmällä, joissa ottelun häviäjä putoaa turnauksesta, ja voittaja jatkaa turnauksessa. Poikkeuksena on vuodesta 2006 lähtien Grand Prix, jossa pelataan alkulohkot täyskierroskilpailuna. Tätä turnausmuotoa käytettiin myös kauden 2007/2008 kevätpuoliskolla pelatussa Malta Cup-turnauksessa, joka ei tällä kerralla ollut ranking-turnaus.
Ammattilaisturnaukset > Taulukot

Kausi 2010/2011
Kausi 2009/2010
Kausi 2008/2009
Kausi 2007/2008
Kausi 2006/2007
Kausi 2005/2006